techiaith/cofnodycynulliad_en-cy huggingface dataset:
English: Yes, I think it's a really important point about the detail and the data that we do have available to us and how they should be used to drive improvement. Those data should show, actually, for that small number of patients, an improvement around those people could release lots of bed days to make sure other people come through the system and receive care in a more timely manner. We need to understand what is the issue around that small cohort of patients and why they take so long. Is it about complexity, are there more improvements we can make system-wide, is it about clinician-to-clinician improvement as well? So, we always need to understand what the data tell us about that problem and then to understand what the answer to that is, and then to understand what times we expect to see improvement within. Again, it's why I go back to this: the planned care programme isn't an optional extra for health boards, it is what I expect them to deliver, and understanding data and understanding clinical agreement and leadership across the country on improving a whole range of these areas, in orthopaedics and ophthalmology in particular, where there are large numbers of people who are waiting - large numbers for whom we can improve their experience and we can also do something about their outcomes, too. So, I'm very interested in seeing that evidence properly deployed by health boards and demonstrating the improvement we all expect to see.
Welsh: Ie, rwy'n credu ei fod yn bwynt pwysig iawn am y manylion a'r data sydd gennym ar gael i ni a sut y dylid ei ddefnyddio i ysgogi gwelliant. Dylai'r data hwnnw ddangos, mewn gwirionedd, ar gyfer y nifer fach honno o gleifion, y gallai gwelliant mewn perthynas â'r bobl hyn ryddhau llawer o ddiwrnodau gwely i wneud yn siŵr fod pobl eraill yn dod drwy'r system ac yn cael gofal mewn modd mwy amserol. Mae angen i ni ddeall beth yw'r broblem mewn perthynas â'r garfan fechan honno o gleifion a pham eu bod yn cymryd cymaint o amser. A yw'n ymwneud â chymhlethdod, a oes mwy o welliannau y gallwn eu gwneud ar draws y system, a yw'n ymwneud â gwelliant o un clinigydd i'r llall yn ogystal? Felly, mae angen i ni ddeall bob amser yr hyn y mae'r data yn ei ddweud wrthym am y broblem, ac yna deall beth yw'r ateb i hynny, ac yna deall yr amseroedd y disgwyliwn weld gwelliant o'u mewn. Unwaith eto, dyma pam rwy'n dychwelyd at hyn: nid opsiwn ychwanegol i'r byrddau iechyd yw'r rhaglen gofal wedi'i gynllunio, ond yr hyn rwy'n disgwyl iddynt ei gyflawni, ac mae deall data a deall cytundeb ac arweiniad clinigol ar draws y wlad ar wella ystod eang o'r meysydd hyn, mewn orthopedeg ac offthalmoleg yn benodol, lle y ceir nifer fawr o bobl sy'n aros - niferoedd mawr y gallwn wella eu profiad ac y gallwn wneud rhywbeth am eu canlyniadau hefyd. Felly, rwy'n awyddus iawn i weld y dystiolaeth honno'n cael ei defnyddio'n briodol gan fyrddau iechyd ac arddangos y gwelliant yr ydym i gyd yn disgwyl ei weld.
English: Yesterday, Care and Repair told me about their warm homes on prescription scheme, which uses the local intelligence of health and care professionals to help identify people at risk of health decline due to inadequately heated homes, and then they intervene to help with more efficient heating. If it works, it will reduce the number of people needing hospital care, which will include elective care for certain chronic conditions, and, of course, reduce the number of people experiencing delayed transfers of care as well. Now, the scheme's funded from Welsh Government's housing budget and is a good example of a non-health budget being used to solve a health problem. If it's successful, will it continue to be funded from the health budget or will this sort of spirit of cross-portfolio budgeting be tested over much if this pilot is extended beyond the trial period that it's now being used for?
Welsh: Ddoe, soniodd Gofal a Thrwsio wrthyf am eu cynllun cartrefi cynnes ar bresgripsiwn, sy'n defnyddio gwybodaeth leol gweithwyr proffesiynol iechyd a gofal i helpu i nodi pa bobl sydd mewn perygl o ddirywiad yn eu hiechyd am nad yw eu cartrefi wedi'u gwresogi'n ddigonol, ac yna maent yn ymyrryd i helpu gyda gwresogi mwy effeithlon. Os yw'n gweithio, bydd yn lleihau nifer y bobl sydd angen gofal ysbyty, a fydd yn cynnwys gofal dewisol ar gyfer cyflyrau cronig penodol, ac yn lleihau nifer y bobl sy'n wynebu oedi wrth drosglwyddo gofal hefyd wrth gwrs. Nawr, caiff y cynllun ei ariannu o gyllideb tai Llywodraeth Cymru ac mae'n enghraifft dda o gyllideb nad yw'n gyllideb iechyd yn cael ei defnyddio i ddatrys problem iechyd. Os yw'n llwyddiannus, a fydd yn parhau i gael ei ariannu o'r gyllideb iechyd neu a fydd y math hwn o ysbryd cyllidebu trawsbortffolio yn cael ei brofi dros lawer os yw'r cynllun peilot hwn yn cael ei ymestyn y tu hwnt i'r cyfnod prawf y caiff ei ddefnyddio ar ei gyfer yn awr?
English: I'm very grateful to her for highlighting this particular use of Welsh Government money to deliver improvements for people in their housing and their health. We recognise, in housing, in education, and in a range of other areas, there are significant links to the health of the nation too and how they impact across each other. We always need to understand why something has been successful and to what extent we can roll it out on a wider basis. So, I'm particularly interested in understanding the lessons from the particular pilot we funded and then what that means for how we use money across Government. Sometimes, we can get - whether in this party or in others - a bit too focused on where the sums of money are actually allocated rather than what they deliver. I am interested in the quality that we deliver, and the outcomes we deliver, for people. That's why we've invested more money in the budget in improving the quality of housing and the numbers of houses that we have as well. We recognise there's a real impact in quality across a whole range of things and not just about the housing factor as well. So, I expect that you'll see from Government our own assessment with health boards and with housing partners of the success or otherwise of that scheme and what we'll then want to do in the future.
Welsh: Rwy'n ddiolchgar iawn iddi am dynnu sylw at y defnydd penodol hwn o arian Llywodraeth Cymru i gyflwyno gwelliannau ar gyfer pobl yn eu tai a'u hiechyd. Rydym yn cydnabod, ym maes tai, mewn addysg, ac mewn ystod o feysydd eraill, fod cysylltiadau arwyddocaol ag iechyd y genedl hefyd a sut y maent yn effeithio ar draws ei gilydd. Mae angen i ni ddeall bob amser pam y mae rhywbeth wedi bod yn llwyddiannus ac i ba raddau y gallwn ei gyflwyno ar sail ehangach. Felly, rwy'n awyddus iawn i ddeall y gwersi o'r cynllun peilot penodol a ariannwyd gennym a beth y mae hynny'n ei olygu o ran sut y defnyddiwn arian ar draws y Llywodraeth. Weithiau, gallwn ganolbwyntio gormod - yn y blaid hon neu yn y pleidiau eraill - ar ble y mae'r symiau o arian yn cael eu dyrannu yn hytrach na'r hyn y maent yn ei gyflawni mewn gwirionedd. Mae gennyf ddiddordeb yn yr ansawdd a ddarparwn, a'r canlyniadau yr ydym yn eu sicrhau i bobl. Dyna pam rydym wedi buddsoddi mwy o arian yn y gyllideb ar wella ansawdd tai a nifer y tai sydd gennym yn ogystal. Rydym yn cydnabod bod yna effaith wirioneddol o ran ansawdd ar draws ystod gyfan o bethau ac nid y ffactor tai yn unig ychwaith. Felly, rwy'n disgwyl y byddwch yn gweld gan y Llywodraeth ein hasesiad ein hunain gyda byrddau iechyd a chyda phartneriaid tai o lwyddiant neu fethiant y cynllun hwnnw a'r hyn y byddwn yn awyddus i'w wneud yn y dyfodol.
English: Cancer performance at Betsi Cadwaladr University Local Health Board remains at higher levels than in other health boards in Wales. The latest figures for Betsi Cadwaladr show nearly 99 per cent of people meeting the 31-day measure and nearly 92 per cent against the 62-day measure. Cancer waiting times will, of course, remain a key priority for me.
Welsh: Mae perfformiad yn ymwneud â chanser ym Mwrdd Iechyd Lleol Prifysgol Betsi Cadwaladr yn parhau i fod ar lefelau uwch nag mewn byrddau iechyd eraill yng Nghymru. Mae'r ffigurau diweddaraf ar gyfer Betsi Cadwaladr yn dangos bod bron i 99 y cant o bobl o fewn y mesur 31 diwrnod a bod bron 92 y cant o fewn y mesur 62 diwrnod. Bydd amseroedd aros canser, wrth gwrs, yn parhau i fod yn flaenoriaeth allweddol i mi.
English: As has often been pointed out in this place and elsewhere, there is still a long list of patients who have been failed by Betsi Cadwaladr during the treatment of cancer and other illnesses. No clinician would wilfully neglect or let down a patient in their care. That these errors have happened and are continuing to happen is down to mismanagement by the local health board. What will the Cabinet Secretary say to those families who have been let down by Betsi Cadwaladr and who are perhaps now waiting for delayed results and, like a constituent of mine, for the outcome of delayed treatment, frightened that their loved one may not live as long because their cancer may have spread?
Welsh: Fel y nodwyd mor aml yn y lle hwn ac mewn mannau eraill, mae yna restr hir o gleifion o hyd sydd wedi cael cam gan Betsi Cadwaladr yn ystod triniaeth ganser ac afiechydon eraill. Ni fuasai unrhyw clinigydd yn esgeuluso claf yn fwriadol neu'n gwneud cam â chleifion yn eu gofal. Mae'r ffaith fod y camgymeriadau hyn wedi digwydd ac yn parhau i ddigwydd yn deillio o gamreoli gan y bwrdd iechyd lleol. Beth fydd Ysgrifennydd y Cabinet yn dweud wrth y teuluoedd sydd wedi cael cam gan Betsi Cadwaladr ac sydd efallai'n aros yn awr am ganlyniadau hwyr ac fel un o fy etholwyr, am ganlyniad triniaeth hwyr, gan ofni na fydd eu hanwyliaid yn byw cyn hired am fod eu canser wedi lledaenu o bosibl?
English: Thank you for the question. I don't quite share your reflection on the whole picture. As I've indicated, Betsi Cadwaladr do extremely well when it comes to waiting times for cancer. The challenge is, anyone who waits too long - . Even if you're seen within time it can be an anxious process and that has a real impact on the individuals and their families. If you're seen out of that time, of course, people are more worried about the potential impact on their outcomes. We know there have been ombudsman investigations that indicate there have been times where the health board have not acted in a way in which they could and should have done. It's important that, in recognising the high quality of care that is delivered and the good performance when it comes to waiting times, we don't avoid looking at those areas where the health board could and should improve as well. There's learning to take from that, and I understand that if you're one of those families where you feel the health board have not acted as they could and should have done it won't really matter to you if the general experience, the overwhelming experience, of people is an entirely different one. There is a real point about learning and accountability for that and in our own drive for improvement and the health board's one too. So, I expect Betsi Cadwaladr, as in fact every other health board, to properly learn when mistakes are made and then to do everything they could and should do to make sure they don't occur in the future.
Welsh: Diolch am y cwestiwn. Nid wyf yn rhannu eich barn ar y darlun cyfan yn llwyr. Fel y nodais, mae Betsi Cadwaladr yn gwneud yn arbennig o dda ar amseroedd aros ar gyfer canser. Yr her yw bod unrhyw un sy'n aros yn rhy hir - . Hyd yn oed os ydych yn cael eich gweld o fewn yr amser gall fod yn broses sy'n peri pryder ac mae hynny'n cael effaith fawr ar yr unigolion a'u teuluoedd. Os cewch eich gweld y tu allan i'r amser hwnnw, wrth gwrs, mae pobl yn poeni mwy am yr effaith bosibl ar eu canlyniadau. Rydym yn gwybod bod ymchwiliadau'r ombwdsmon wedi dangos bod adegau wedi bod pan nad yw'r bwrdd iechyd wedi gweithredu yn y modd y gallent ac y dylent fod wedi gwneud. Mae'n bwysig nad ydym, wrth gydnabod ansawdd uchel y gofal sy'n cael ei ddarparu a'r perfformiad da o ran amseroedd aros, yn osgoi edrych ar y meysydd hynny hefyd lle y gallai ac y dylai'r bwrdd iechyd wella. Mae gwersi i'w dysgu o hynny, ac rwy'n deall os ydych yn un o'r teuluoedd sy'n teimlo nad yw'r bwrdd iechyd wedi gweithredu fel y gallent ac y dylent, ni fydd o bwys mawr i chi a yw'r profiad cyffredinol, profiad y mwyafrif llethol o bobl, yn un cwbl wahanol. Mae yna bwynt go iawn i'w wneud am ddysgu gwersi ac atebolrwydd ar gyfer hynny ac yn ein hymgyrch ein hunain i wella ac un y bwrdd iechyd hefyd. Felly, rwy'n disgwyl i Betsi Cadwaladr, fel pob bwrdd iechyd arall mewn gwirionedd, ddysgu'n iawn o gamgymeriadau a gwneud popeth y gallent ac y dylent ei wneud i sicrhau nad ydynt yn digwydd yn y dyfodol.
English: Only 15 general practices across Wales are being directly managed by local health boards. My overriding concern is that health boards ensure that the whole primary care team, of which GPs are a crucial part, deliver care that meets the needs of the population that they serve.
Welsh: Nid oes ond 15 feddygfeydd ledled Cymru sy'n cael eu rheoli'n uniongyrchol gan fyrddau iechyd lleol. Yr hyn sydd bwysicaf i mi yw bod byrddau iechyd yn sicrhau bod y tîm gofal sylfaenol cyfan y mae meddygon teulu yn rhan hanfodol ohono yn darparu gofal sy'n diwallu anghenion y boblogaeth y maent yn ei gwasanaethu.
English: I've seen in my own area of south-east Wales in several Valleys communities that the Aneurin Bevan Local Health Board has used direct employment of GPs to improve availability and to attract people to those areas, potentially for a few years rather than for their whole careers. Is this something that the health Secretary sees as to be deployed on a sort of case-by-case basis, or is it the policy of the Government to try and shift provision over time and increase the proportion of directly-employed GPs compared to independent practitioners?
Welsh: Rwyf wedi gweld yn fy ardal fy hun yn ne-ddwyrain Cymru mewn sawl cymuned yn y Cymoedd fod Bwrdd Iechyd Lleol Aneurin Bevan wedi cyflogi meddygon teulu yn uniongyrchol i wella argaeledd ac i ddenu pobl i'r ardaloedd hynny, am rai blynyddoedd o bosibl yn hytrach nag ar gyfer eu gyrfaoedd ar eu hyd. A yw hyn yn rhywbeth y mae'r Ysgrifennydd Iechyd yn ystyried ei ddefnyddio ar sail achosion unigol mewn rhyw fodd, neu a yw'n bolisi gan y Llywodraeth i geisio symud y ddarpariaeth dros gyfnod o amser a chynyddu'r gyfran o feddygon teulu a gyflogir yn uniongyrchol o gymharu ag ymarferwyr annibynnol?
English: Before we move to the next item, it is my pleasure to announce the result of the legislative ballot held today. Dai Lloyd may seek the Assembly's agreement to introduce a Member Bill on the protection of Welsh historical place names. Congratulations to Dai Lloyd and the best of luck.
Welsh: Cyn inni symud at yr eitem nesaf, mae'n bleser gen i gyhoeddi canlyniad y balot deddfwriaethol a gynhaliwyd heddiw. Dai Lloyd fydd yn gofyn i'r Cynulliad gytuno i gyflwyno Bil Aelod ar ddiogelu enwau lleoedd hanesyddol Cymru. Felly, llongyfarchiadau i Dai Lloyd a phob lwc.
English: Diolch, Lywydd. My first 90-second statement just before Christmas focused on Guto Nyth Brân and the Nos Galan. With the sad death of Bernard Baldwin MBE just days after the 2016 Nos Galan, it is only fitting that I use a second statement to pay tribute to Bernard's legacy as creator of Wales's most famous racing event. Born in Barry in 1925, Bernard trained as a teacher and took up a post in Mill Street school, Pontypridd. A keen athlete, Bernard was Welsh junior mile champion and spent nine years as secretary of the Welsh Amateur Athletics Association, representing them in the UK and around the world. He received an MBE in 1971 for services to athletics. Bernard also set up a range of athletic events. Most famous is the Nos Galan road race, with its commemoration of Guto Nyth Brân and crowd-pulling mystery runner. But Bernard also established the Taff Street dash, the Cardiff to Mountain Ash two-man relay and too many others to list, but all of which aimed to bring athletics to the people. Bernard wrote prolifically on athletics and his adopted home of Mountain Ash, and was given the freedom of the borough by RCT in 2014. Crowds attended his funeral at St Margaret's church last Wednesday to celebrate Bernard's memory and pay tribute to a life well lived, full of passion and service to the community. Bernard's ashes will be scattered on Guto's grave at Llanwonno Church and through the Nos Galan, Bernard's memory will live on.
Welsh: Diolch, Lywydd. Canolbwyntiodd fy natganiad 90 eiliad cyntaf ychydig cyn y Nadolig ar Guto Nyth Brân a Nos Galan. Gyda marwolaeth drist Bernard Baldwin MBE ychydig ddyddiau ar ôl Nos Galan 2016, nid yw ond yn briodol fy mod yn defnyddio ail ddatganiad i dalu teyrnged i etifeddiaeth Bernard fel crëwr digwyddiad rasio enwocaf Cymru. Ganed Bernard yn y Barri yn 1925, a chafodd ei hyfforddi'n athro a chael swydd yn ysgol Mill Street, Pontypridd. Roedd Bernard yn athletwr brwd, daeth yn bencampwr iau Cymru am redeg milltir a threuliodd naw mlynedd fel ysgrifennydd Cymdeithas Athletau Amatur Cymru, gan eu cynrychioli yn y DU a ledled y byd. Derbyniodd yr MBE yn 1971 am wasanaethau i athletau. Hefyd, sefydlodd Bernard amrywiaeth o ddigwyddiadau athletaidd. Yr enwocaf oedd y ras ffordd Nos Galan i goffáu Guto Nyth Brân, gyda rhedwr dirgel i ddenu'r tyrfaoedd. Ond hefyd, sefydlodd Bernard ras Stryd Taf, ras gyfnewid Caerdydd i Aberpennar a gormod o rai eraill i'w rhestru, ond nod pob un oedd ceisio dod ag athletau at y bobl. Ysgrifennodd Bernard yn doreithiog ar athletau ac am ei gartref mabwysiedig sef Aberpennar, a rhoddwyd rhyddid y fwrdeistref iddo gan Rondda Cynon Taf yn 2014. Daeth tyrfa i'w angladd yn Eglwys St Margaret ddydd Mercher diwethaf i ddathlu'r cof am Bernard a thalu teyrnged i fywyd a gafodd ei fyw'n dda, yn llawn o angerdd a gwasanaeth i'r gymuned. Bydd llwch Bernard yn cael ei wasgaru ar fedd Guto yn Eglwys Llanwynno a thrwy'r ras Nos Galan, bydd y cof am Bernard yn cael ei gadw'n fyw.
English: I'm delighted to have this opportunity to pay tribute to David Pugh, a former mayor of Newtown and celebrated local historian, who sadly passed away last week. David Pugh was a leading local historian for many decades, instrumental in establishing the Newtown history group in 1995 and its journal 'The Newtonian', both of which continue to flourish today. Best known for being seen with his camera recording buildings for historic records, there is now a 64-volume quarterly journal called 'The Newtonian', which comprises a library of over 28,000 references and 26,000 photographs of the town and its people. Thanks to David Pugh's sustained commitment and determination, 'The Newtonian' has undoubtedly provided an authoritative record of the town's history for future generations. David's legacy is that the recorded history of Newtown will now be around for years and years to come. In establishing the Newtown history group, he received the Queen's Award for Voluntary Service in 2013, and he was also a prominent member of the Newtown and District Civic Society. David was a longstanding member of the Labour Party and his wife, Anna, told me this week that when David went to vote, he always wore red socks. His contribution to civic society in Newtown has been outstanding, and he will be missed by me and the Newtown community.
Welsh: Rwy'n falch iawn o'r cyfle hwn i dalu teyrnged i David Pugh, cyn-faer y Drenewydd a hanesydd lleol o fri, a fu farw yr wythnos diwethaf. Roedd David Pugh yn hanesydd lleol blaenllaw ers sawl degawd, yn allweddol yn y gwaith o sefydlu grŵp hanes y Drenewydd yn 1995 a'i gylchgrawn 'The Newtonian', ac mae'r ddau'n parhau i ffynnu heddiw. Roedd yn fwyaf adnabyddus am gael ei weld gyda'i gamera yn tynnu lluniau adeiladau ar gyfer cofnodion hanesyddol, a cheir cyfnodolyn chwarterol 64 rhifyn bellach o'r enw 'The Newtonian', sy'n cynnwys llyfrgell o dros 28,000 o gyfeiriadau a 26,000 o ffotograffau o'r dref a'i phobl. Diolch i ymroddiad a phenderfyniad parhaus David Pugh, yn ddi-os mae 'The Newtonian' wedi darparu cofnod awdurdodol o hanes y dref ar gyfer cenedlaethau'r dyfodol. Etifeddiaeth David yw y bydd hanes cofnodedig y Drenewydd ar gael bellach am flynyddoedd i ddod. Wrth sefydlu grŵp hanes y Drenewydd, derbyniodd Wobr y Frenhines am Wasanaeth Gwirfoddol yn 2013, ac roedd hefyd yn aelod blaenllaw o Gymdeithas Ddinesig y Drenewydd a'r Cylch. Roedd David yn aelod hirsefydlog o'r Blaid Lafur a dywedodd ei wraig, Anna, wrthyf yr wythnos hon ei fod bob amser yn gwisgo sanau coch pan âi i bleidleisio. Roedd ei gyfraniad i gymdeithas ddinesig yn y Drenewydd yn eithriadol, a byddaf fi a'r gymuned yn y Drenewydd yn gweld ei golli.
English: The next item on our agenda this afternoon is a statement by the Chair of the Children, Young People and Education committee and I call on the committee Chair, Lynne Neagle.
Welsh: Yr eitem nesaf ar ein hagenda ni y prynhawn yma yw'r datganiad gan Gadeirydd y Pwyllgor Plant, Pobl Ifanc ac Addysg ac rwy'n galw ar Gadeirydd y pwyllgor, Lynne Neagle.
English: Thank you, Llywydd. I welcome this opportunity to update Members on the work of the Children, Young People and Education Committee. As Chair of the committee, I am delighted by the progress made in scrutinising key areas of policy and legislation over such a short period of time.
Welsh: Diolch i chi, Lywydd. Croesawaf y cyfle hwn i roi'r wybodaeth ddiweddaraf i'r Aelodau am waith y Pwyllgor Plant, Pobl Ifanc ac Addysg. Fel Cadeirydd y pwyllgor, rwy'n falch iawn o'r cynnydd a wnaed wrth graffu ar feysydd allweddol o bolisi a deddfwriaeth dros gyfnod mor fyr.
English: I don't know what to say, other than 'thank you'. [Laughter.] Thank you, Darren, for those kind words. Can I just say that I am very, very keen for the committee to work together as a team? We had an excellent strategic planning day, and it was very apparent that we all genuinely want to make a difference to the lives of children and young people, and I hope that we will be able to carry on in the vein that we've started in, and do that. Am I meant to respond to the other points?
Welsh: Nid wyf yn gwybod beth i'w ddweud, ar wahân i 'diolch'. [Chwerthin.] Diolch i chi, Darren, am eich geiriau caredig. A gaf fi ddweud fy mod yn awyddus tu hwnt i'r pwyllgor weithio gyda'i gilydd fel tîm? Cawsom ddiwrnod cynllunio strategol rhagorol, ac roedd yn amlwg iawn ein bod i gyd yn awyddus iawn i wneud gwahaniaeth i fywydau plant a phobl ifanc, ac rwy'n gobeithio y byddwn yn gallu parhau yn yr un modd ag y dechreusom, a gwneud hynny. A wyf fi i fod i ymateb i'r pwyntiau eraill?
English: If you want to. But, as the Member said there were no questions, it's entirely up to you.
Welsh: Os dymunwch. Ond fel y dywedodd yr Aelod nid oedd unrhyw gwestiynau, dewiswch chi.